                                                  ANEXA NR. 1 LA H.C.L NR. 137 /2025

STUDIU DE OPORTUNITATE
privind concesionarea directă a terenului în suprafaţă de 110 mp, proprietate privată a Municipiului Vulcan, înscris în CF 64222 Vulcan, nr. crt. A1, nr. cad. 64222, către FARMACIA ILE S.R.L, în vederea extinderii construcțiilor pe terenul alăturat 


1. OBIECTUL CONCESIUNII 
Ca urmare a cererii depuse de către FARMACIA ILE S.R.L inregistrata sub nr. nr. 22075/13.05.2025 la sediul Primariei Municipiului Vulcan, prin care solicita concesionarea suprafetei de de 110 mp, proprietate privată a Municipiului Vulcan, înscris în CF 64222 Vulcan, nr. crt. A1, nr. cad. 64222 în vederea extinderii construcțiilor pe terenul alăturat.
MOTIVAŢIA CONCESIUNII 
1.1. Motivaţia pt. componenta legislativă: 
Solicitarea de mai sus se incadreaza in art. 13 (1) si ale art. 15 lit. e) din Legea nr. 50/1991 privind autorizarea executarii constructiilor, republicata si actualizata, care precizeaza: 
ART. 13 (1) Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. 
ART. 15 Prin excepţie de la prevederile art. 13 alin. (1), terenurile destinate construirii se pot concesiona fără licitaţie publică, cu plata taxei de redevenţă stabilite potrivit legii, ori pot fi date în folosinţă pe termen limitat, după caz, în următoarele situaţii: e) pentru extinderea construcţiilor pe terenuri alăturate, la cererea proprietarului sau cu acordul acestuia;
1.2. Motivaţia pentru componenta financiară: 
Principalele avantaje ale concesionării terenului sunt următoarele: 
- concesionarul va acoperi în întregime costurile ridicate de întreţinerea şi exploatarea construcţiei executate şi a terenului concesionat; 
- concesionarul va achita autorităţii concedente, în contravaloarea terenului concesionat, o redevenţă stabilită prin hotărâre a Consiliului local; 
- concesionarea trece întreaga responsabilitate pentru modul de gestionare a terenului concesionat, în sarcina concesionarului (inclusiv cele de mediu). 
2.3. Motivaţia pentru componenta de mediu:
 Concesionarul va avea obligaţia, prin contractul de concesiune, să respecte toată legislaţia în vigoare pe probleme de mediu. Contractul de concesiune transferă responsabilitatea viitorului concesionar cu privire la respectarea clauzelor de protecţia mediului, printre care unele dintre cele mai importante sunt:
 - luarea tuturor măsurilor necesare pentru diminuarea şi evitarea poluării solului şi a apei subterane, cu efecte asupra sănătăţii populaţiei; 
- utilizarea durabilă a resurselor; 
- gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare.  
3.  DURATA CONCESIUNII 
Concesionarea terenului în suprafață de 110 mp, proprietate privată a Municipiului Vulcan, înscris în CF 64222 Vulcan, nr. crt. A1, nr. cad. 64222, către FARMACIA ILE S.R.L, în vederea extinderii construcțiilor pe terenul alăturat, se va face pe o perioada de 35 de ani,  cu posibilitatea prelungirii prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani.
4. ELEMENTE DE PREŢ 
Concesionarul va plăti autorităţii administraţiei publice locale o redevenţă anuală, la 1.645 lei/an fără TVA, cu indexarea anuală în funcție de coeficientul de inflație
5. MODALITATEA DE ACORDARE A CONCESIUNII 
[bookmark: _Hlk172018767]Concesionarea se va face conformitate cu art. 15 litera e) din Legea nr. 50/1991 privind autorizarea executarii constructiilor, prin concesionare directa către FAMACIA ILE S.R.L, cu obligația de a se începe lucrările în maximum 12 luni de la data încheierii contractului sau in perioada de valabilitate a documentelor emise de Primaria Municipiului Vulcan.  Avand in vedere ca terenul solicitat apartine domeniului privat al Municipiului Vulcan, este inscris in CF 64222 Vulcan, nr. crt. A1, nr. cad. 64222, este situat in continuarea imobilului proprietatea FARMACIA ILE S.R.L înscris în CF 63968 Vulcan, taxele ce vor fi incasate  constituie venit la bugetul local si pana la aceasta data terenul nu a fost regasit ca fiind revendicat conform Legilor Proprietatii, va rugam sa dispuneti cu privire la promovarea unui proiect de hotarare, pentru concesionarea directa a unei suprafete de 110 de mp, teren proprietate privata a Municipiului Vulcan, pentru realizarea construcțiilor pe terenul alăturat.


ȘEF SERVICIU
POSTOLACHE CONSTANTIN				ÎNTOCMIT

